stanford-oval/wikipedia huggingface dataset:
פצצה אלקטרומגנטית

פצצה אלקטרומגנטית היא מתקן המחולל פעימה אלקטרומגנטית - גל אלקטרומגנטי רגעי בעל עצמה אדירה אשר הורס מערכות אלקטרוניות וחשמליות על ידי השראת עומס יתר.
כמו כל פצצה, ניתן להפעיל פצצה אלקטרומגנטית בהשהייה, להטיל אותה ממטוס או לשגר אותה כראש קרב של טיל או רקטה. ישנם סוגים שונים של פצצות אלקטרומגנטיות המבוססים על דרכים שונות לחולל פעימה אלקטרומגנטית: דחיסת שטף מגנטי על ידי חומרי נפץ, או שידור הפעימה ממתח האגור בקבל או סוללת קבלים (מחולל מרקס), מתקן זה יכול להיות רב פעמי. יתרה מזאת, כל פצצת גרעין יוצרת גם פעימה אלקטרומגנטית כתופעת לוואי, ופיצוץ גרעיני מעל האטמוספירה מלווה בפעימה גדולה במיוחד המסוגלת לכסות יבשת שלמה ללא גרימת הנזק מהביקוע עצמו (הנזק שהיה נגרם מפיצוץ מעל פני האדמה), ובכך מהווה פצצה אלקטרומגנטית. במקרה כזה יש חשיבות לשדה המגנטי של כדור הארץ: הנשק יעיל יותר באזורים של כדור הארץ בהם השדה המגנטי חזק יותר, והפעימה מתפשטת לכיוון צפון פחות מאשר ליתר הכיוונים.
מנגנון הנזק העיקרי כתוצאה מפעימה אלקטרומגנטית הפוגעת במעגל חשמלי מתואר בצורה הבאה: הפעימה האלקטרומגנטית החזקה שיוצרת הפצצה משרה שדה אלקטרומגנטי חזק ביותר. שדה זה יוצר בתורו מפלי מתח גבוהים מאוד, על פני מרחקים קטנים מאוד, במקטעי הולכה שבמעגל החשמלי המותקף. מפלי מתח אלה גורמים לזרמים חזקים מאוד במקטעי ההולכה שבמעגל והחום הרב שנוצר עקב הזרמים הללו גורם למקטעי ההולכה לנזק הרסני. מסיבה זו רכיבי אלקטרוניקה זעירים, פסי הולכה במעגלים מודפסים ומעגלים משולבים הופכים פגיעים במיוחד.
מבטחים כלל אינם יעילים כהגנה על מעגלים אלקטרוניים במקרה של פעימה אלקטרומגנטית משום שעומס היתר מושרה בבת אחת ובכמה מקומות שונים במעגל ולא רק בכניסת הזרם למעגל, שאותה יכול המבטח לנתק.
כלוב פאראדיי גם הוא אינו יעיל כהגנה מלאה מפני פעימה אלקטרומגנטית. הסיבה לכך היא שכלוב פאראדיי אידיאלי הוא תאורטי בלבד ולא ניתן לבנות במציאות כלוב שכזה, שיעצור חדירה של 100% מהקרינה האלקטרומגנטית. הבעיה ב"איטום" כנגד הקרינה נמצאת בעיקר בנקודות חיבור של יריעות המתכת המרכיבות את הכלוב. בנקודות חיבור אלה, גם אם מדובר בהלחמה ובוודאי אם מדובר בסימרור, נוצרת זליגה של קרינה המצליחה לחדור לפנים הכלוב. מאחר שפצצות אלקטרומגנטיות נועדו מראש לגרום נזק ועוצמת הקרינה האלקטרומגנטית שהן יוצרות חזקה וממוקדת, הרי שדי בזליגות אלה כדי לגרום לנזק במעגלים החשמליים ובאלקטרוניקה עדינה, שנמצאים בתוך כלוב הפאראדיי.
בימי המלחמה הקרה נעשו מאמצים מצד ארצות הברית וברית המועצות לפתח פצצות אלקטרומגנטיות, וכן למגן את צבאותיהן ומתקני תשתית אסטרטגיים כנגד הפעימה האלקטרומגנטית המשתחררת במקרה של הפעלת פצצה כזאת. גם כיום ישנן מערכות הגנה מפני פעימה אלקטרומגנטית המיועדות לכלים צבאיים. פצצות אלקטרומגנטיות הופיעו במספר ספרים, סרטים ומשחקי וידאו, אך במציאות לא תועד שימוש בהן באף מלחמה (אם כי היו דיווחים בלתי מאומתים על שימוש שכזה במלחמת המפרץ הראשונה).
פול היגינס

| --- | --- |
אין תמונה חופשית
 לידה:  1963  (בן 61 בערך) לאנרקשייר, הממלכה המאוחדת 
 מדינה:  הממלכה המאוחדת 
 בן או בת זוג:  אמליה בלמור 
 פרופיל ב-IMDb
 
פול היגינס (באנגלית: Paul Higgins; נולד ב-1963) הוא שחקן קולנוע וטלוויזיה סקוטי.
ביוגרפיה

היגינס נולד בלאנרקשייר (אנ') שבסקוטלנד. הוא גדל כנוצרי קתולי, ומגדיר את עצמו כקתולי שאינו דתי (אנ'). בנעוריו הוכשר להיות כומר, אבל ויתר על כך בגיל 17 כשהחל לצאת עם בנות.
על במת התיאטרון הופיע היגינס במחזה "פול" ובמחזה "Black Watch". בקולנוע השתתף בסרט "שותף לפשע" משנת 2000. הוא גילם את אלן בסדרת הדרמה הרפואית "Staying Alive" של רשת ITV. בסדרה "The Thick of It" של ה-BBC שיחק בתפקיד ג'יימי מקדונלד, קצין עיתונות תוקפני. הוא גם גילם את אותה דמות בסרט הספין-אוף של הסדרה "In the Loop". ב-2009 הופיע בתפקיד גיל קמרון בדרמה "הופ ספרינגס" של ה-BBC. ב-2013 הופיע בדמות מייקל דאגדייל בסדרת המתח של ערוץ 4 "אוטופיה".
היגינס כתב מחזה בשם "Nobody Will Ever Forgive Us", שהועלה בנובמבר 2008 בתיאטרון טרברס באדינבורו בהפקה משותפת עם התיאטרון הלאומי של סקוטלנד. עוד כתב היגינס את המחזמר "The Choir" שהופק על ידי תיאטרון סיטיזנס (אנ') בגלאזגו ולהקת תיאטרון אמבסדורס, והוצג באוקטובר 2015.
חיים אישיים

היגינס נשוי לשחקנית אמליה בלמור, אותה הכיר ב-1992 כשהשניים כיכבו במחזה "מראה מעל הגשר" במנצ'סטר. לבני הזוג יש שתי בנות. היגינס הוא טבעוני.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1992 |  | Creatures of Light | פיון |  |
| 1994 | להיות אנושי | Being Human | חייל |  |
| 1998 | חדרי שינה | Bedrooms and Hallways | ג'ון |  |
| 2000 | שותף לפשע | Complicity | אנדי |  |
| 2000 | יצורים יפים | Beautiful Creatures | איידן |  |
| 2006 | דרך אדומה | Red Road | Avery |  |
| 2009 | בסוד העניינים | In The Loop | ג'יימי מקדונלד |  |
| 2009 |  | No Holds Bard | סטרואן רוברטסון |  |
| 2014 |  | Couple in a Hole | ג'ון |  |
| 2017 | להעיר את המלכה | Victoria & Abdul | ד"ר ריד |  |
| 2018 | כופר נפשה | Apostle | פרנק |  |
| 2024 |  | Kill |  |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1986 | טגארט | Taggart | אלסטייר פין | בפרק "Death Call" |
| 1987 |  | A Wholly Healthy Glasgow |  |  |
| 1988 |  | Tumbledown | סלטמארש | סרט טלוויזיה |
| 1988 |  | A Very Peculiar Practice | אדי שו |  |
| 1990 | טגארט | Taggart | דייוויד קרופורד | בפרק "Hostile Witness" |
| 1990 |  | Boon | סיימון | בפרק "Trouble in the Fields" |
| 1991 | קלריסה | Clarissa | מטיף |  |
| 1992 | בין השורות | Between The Lines | דייוויד ריי | בפרק "Nothing to Declare" |
| 1993 |  | Micky Love |  | סרט טלוויזיה |
| 1994 | המתווך | The Negotiator |  |  |
| 1996 | להישאר בחיים | Staying Alive | אלן |  |
| 1996 | דוקטור פינלי | Doctor Finlay | דני גאלאגר |  |
| 1996 | דיינג'רפילד | Dangerfield | גלן ג'ונס |  |
| 2002 |  | Murder | לי פינץ' |  |
| 2002 |  | Birthday Girl | דרו |  |
| 2002 |  | Beating Jesus |  |  |
| 2006 |  | Low Winter Sun | דייוויד וסטווד |  |
| 2005–2007 |  | The Thick of It | ג'יימי |  |
| 2008 |  | The Last Enemy | פרופ' לורנס קופר |  |
| 2008 | עדות אילמת | Silent Witness | סמל בילוש ניק וולאס | בפרק "Safe" |
| 2009 |  | New Town | האמיש גלני |  |
| 2009 | הופ ספרינגס | Hope Springs | גיל קמרון |  |
| 2011 | ורה | Vera | קלייב |  |
| 2012–2017 | שחיתות | Line of Duty | סנ"צ דרק הילטון | סדרת טלוויזיה; 11 פרקים |
| 2013 |  | Case Histories | איאן קלסו |  |
| 2013 | האנשים הלא נכונים | The Wrong Mans | השוטר הנסי |  |
| 2013–2014 | אוטופיה | Utopia | מייקל דאגדייל |  |
| 2016 |  | Raised by Wolves | שון |  |
| 2022 | סוסיים איטיים | Slow Horses | סטרואן לוי | מיני-סדרה |
| 2022-הווה | תיק איפקרס | The Ipcress File | מיניסטר | מיני-סדרה |
תפקידים בתיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 1992 | מראה מעל הגשר | A View from the Bridge | רודולפו | תיאטרון רויאל אקסצ'נג' |
| 1994 | האישה מן הים | The Lady from the Sea |  | תיאטרון ליריק האמרסמית' וסט יורקשייר פלייהאוס |
| 1994 |  | The Slab Boys Trilogy | פיל מק'קאן | תיאטרון יאנג ויק |
| 1995 | מקבת' | Macbeth | מקבת' | English Touring Theatre |
| 1998 | אויב העם | An Enemy of the People |  | התיאטרון המלכותי הלאומי |
| 2000 | דרכו של עולם | The Way of the World | פיינול | תיאטרון רויאל אקסצ'נג' |
| 2000 |  | Conversations After a Burial | אלכס | תיאטרון אלמיידה |
| 2001 |  | Buried Alive | סטיוארט | תיאטרון המפסטד |
| 2002 |  | Nightsongs | איש צעיר | תיאטרון רויאל קורט |
| 2002 | חלום ליל קיץ | A Midsummer Night's Dream | אוברון | תיאטרון הגלוב |
| 2002 | חמור הזהב | The Golden Ass | בלפרון /תרסילוס | תיאטרון הגלוב |
| 2003 | מידה כנגד מידה | Measure for Measure | הדוכס | הלהקה השייקספירית המלכותית |
| 2005 | מקבת' | Macbeth | מקדאף | תיאטרון אלמיידה |
| 2005 |  | The Cosmonaut's Last Message | אולג | דונמאר ורהאוס |
| 2006 |  | Paul | ג'יימס | התיאטרון המלכותי הלאומי |
| 2006 |  | Black Watch | הכותב / סרג'נט | התיאטרון הלאומי של סקוטלנד |
| 2006 | הסערה | The Tempest | פרוספרו | תיאטרון טרון |
| 2007 |  | Damascus | פול | תיאטרון טרוורס תיאטרון טריסייקל סיור במזרח התיכון |
| 2010 |  | The White Guard | ויקטור | התיאטרון המלכותי הלאומי |
| 2010 | קלדוניה | Caledonia | ויליאם פאטרסון | התיאטרון הלאומי של סקוטלנד |
| 2011 | מזימה ואהבה | Luise Miller | מילר | דונמאר ורהאוס |
| 2012 | המלך ליר | King Lear | הרוזן מקנט | תיאטרון סיטיזנס בגלאזגו |
| 2013 | ילדי השמש | Children of the Sun | בוריס | התיאטרון הלאומי |
| 2015 |  | Temple | Canon Chancellor | דונמאר ורהאוס |
רדיו וקריינות

| שנה | שם | שם באנגלית | תפקיד | הערות |
| --- | --- | --- | --- | --- |
|  |  | Glasgow Airport |  | פרסומת |
|  |  | Scottish Office: Domestic Abuse |  | פרסומת |
|  |  | Artworks | המספר | תוכנית תיעודית ב-BBC2 |
|  | שיריו של רוברט ברנס | Complete Burns: Robert Burns Poems | קריאה | BBC Scotland |
| 2007 |  | Black Watch | הכותב / סרג'נט | BBC Radio 3 |
| 2008 | ראש העיר קסטרברידג' | The Mayor of Casterbridge | דונלד פארפרי | BBC Radio 4 |
| 2009 |  | Boswell's Life of Johnson | ג'יימס בוזוול | BBC Radio 4 |
| 2010 | השחף | The Seagull | טריגורין | BBC Radio 3 |
הערות שוליים

↑  English, Paul (27 בנובמבר 2008). "Paul Higgins: Priesthood just wasn't for me - so I chose acting". Daily Record. נבדק ב-19 בספטמבר 2010. {{cite news}}:  (עזרה)
1 2  Higgins, Paul (15 באוגוסט 2007). "Stuart Jeffries meets The Thick Of It actor Paul Higgins". The Guardian. London. {{cite news}}:  (עזרה)
↑  "No One Will Ever Forgive Us". National Theatre of Scotland. אורכב מ-המקור ב-2015-11-17. נבדק ב-13 בנובמבר 2015. {{cite web}}:  (עזרה)
↑  "The Choir". Citizens Theatre. נבדק ב-13 בנובמבר 2015. {{cite web}}:  (עזרה)
| --- | --- |
בקרת זהויות :  NLI: 987007349146905171  GND: 1069511366  ISNI: 0000 0001 1596 0758  LCCN: no97053132  SUDOC: 148570151  VIAF: 11913292   WorldCat (עם VIAF): 11913292
פניניית הציצה

| פניניית הציצה |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תרנגולאים
תת־סדרה:: תרופודה
משפחה:: פניניתיים
סוג:: פניניית הציצה
מינים
 G. plumifera  G. pucherani
שם מדעי
 Guttera ‏ואגלר, 1832

פניניית הציצה (שם מדעי: Guttera) היא סוג עוף ממשפחת הפניניתיים המכילה שני מינים בעלות ציצת ראש שתפוצתם באפריקה שמדרום לסהרה.
מאפיינים

הפניניות הן קרובות רחוקות של התרנגולת והפסיונים החיות רק באפריקה. גופן שחור ומכוסה בנקודות דמויות פנינה, מהם קיבלו את שמן. אורכן של הפניניות עד 50 ס"מ ומשקלם עד 1,500 גרם. לפניניות רגליים חזקות וראשם חסר נוצות ובעל עור כחול, עיניים אדומות ומקור לבן. מעל הראש ישנה ציצה מזדקרת או כרבולת שחורה.
הפניניות חיות באזורי סוואנות ויערות ומחפשות פירות, עשבים ויצורים קטנים.
מינים

פניניית הרעמה (Guttera plumifera)
פנינייה מצויצת (Guttera pucherani)
פרגריני

פרגריני (בלטינית peregrini, או ביחיד peregrinus) היה מונח ששימש ברומא העתיקה לציון מי שאינם אזרחי רומא (cives), תושבי שטחים שנשלטו על ידי רומא אך לא נספגו לתוכה. הפרגריני היו נטולי מעמד חוקי במסגרת החוק הרומי (jus romanorum), אך בעלי זכויות בהתאם לחוק הגנס, ה-jus gentium, שבתי המשפט הרומים הכירו בהם. שתי הזכויות העיקריות שנשללו מהפרגריני, לבד מהזכות להצביע באספת העם היו הזכות לשאת נשים רומיות (connubium) ולסחור.
מאוחר יותר, כאשר השתלטה רומא על איטליה, הייתה נהוגה חלוקה לאזרחים (cives), לטינים (latini) ופרגריני, כאשר ללטינים ניתנת אזרחות מוגבלת, שכללה את הזכות לסחור אך לא לשאת אשה. גם הפרגריני וגם הלטינים היו עשויים לקבל אישור לאחד משניהם במקרים מיוחדים. עד למלחמה החברתית ברומא בשנת 90 לפנה"ס חולקו התושבים באימפריה המתהווה לאזרחי רומי (תושבי העיר, אזרחי קולוניית העיר ואזרחי השטח המוניקיפי שלה; לטינים תושבי איטליה מחוץ לרומא; סוקי (socii), שהיו תושבים באיטליה שלא השתייכו לאחת מהקבוצות הקודמות, תושבי הפרובינקיות (provinciales) שהיו תושבים חופשיים מחוץ לגבולות איטליה. הפרגריני היו יכולים להשתייך לכל אחת מהקבוצות לבד מהראשונה. אחרי המלחמה החברתית קבע לקס יוליה כי האזרחות הרומית מורחבת לכל איטליה ועד גאליה קיספדנה. כך מוזגו הסוקי והלטינים לתוך גוף האזרחים הרומי במעמד אזרחות למחצה של לטינינס (latininas), והפרובינקיאלים נותרו פרגריני. מצב זה נותר בעינו עד הרפורמות של יוסטיניאנוס הראשון. עד תקופת הקיסר אנטונינוס קרקלה נמנו עם הפרגריני כמעט כל תושבי הפרובינקיות הרומיות, אזרחי מדינות זרות שנמצאו ביחסי ידידות עם רומא ורומאים שאיבדו את אזרחותם כעונש (למשל, בגירוש), ועבדים ששוחררו. הרחבת תחולת האזרחות תחת קרקלה שמטה חלק ניכר מחשיבות ההבחנה הזו.
פסץ' דה גראסיה

| --- | --- |

 מידע כללי
 על שם:  ברצלונה/גרסיה 
 הקמה
 תקופת הבנייה:  ?–1827
 מיקום
 עיר:  ברצלונה, Dreta de l'Eixample, Vila de Gràcia 
 רחובות מסתעפים:  Ronda de Sant Pere, Barcelona, Carrer de Provença, Carrer del Rosselló, Plaça del Cinc d'Oros, Carrer de València, Carrer de Mallorca, Carrer Gran de Gràcia, Carrer d'Aragó, Barcelona, carrer de la Diputació, גראן ויה דה לס קורטס קטלאנס, Carrer del Consell de Cent, כיכר קטלוניה, Carrer de Casp 
 קואורדינטות:  41°23′35″N 2°09′50″E﻿ / ﻿41.393044444444°N 2.1637861111111°E﻿ / 41.393044444444; 2.1637861111111
 he
 
פסץ' דה גראסיה – מראה מגג קאזה מילה
קאזה באליו וקאזה אמטלר
פסץ' דה גראסיה (בקטלאנית: Passeig de Gràcia; בספרדית: Paseo de Gracia) היא אחת השדרות המרכזית בברצלונה, וגם אחד מאזורי העסקים ומרכזי הקניות החשובים בעיר. בשדרה מספר אתרי אדריכלות מהידועים בעיר. השדרה ממוקמת בחלקו המרכזי של האישמפלה, ומשתרעת מכיכר קטלוניה עד לרחוב קרר גראן דה גראסיה (Carrer Gran de Gràcia). במונחים של קנייה או השכרת נדל"ן בשדרה, פסץ' דה גראסיה נחשב כיום לרחוב היקר ביותר בברצלונה ובספרד בכלל, אף יותר מרחוב סראנו (Calle Serrano) במדריד.
היסטוריה

השדרה, שנודעה בשמה הקודם כ-קאמי דה חסוס ("רחוב ישו"), הייתה נתיב מוקף גנים שחיבר בין ברצלונה לגראסיה (אז עדיין עיירה קטנה ונפרדת), עד לתוכנית העיור בשנת 1821 שהוצעה על ידי מועצת העיר הליברלית ובראשה ראמון פלאנה. לאחר סופה של הממשלה הליברלית ועם חזרתו של האבסולוטיזם בשנת 1824 התוכנית קמה לתחייה מחדש על ידי גנרל חוסה ברנלדו דה קירוס, המרקיז של קאמפו סגרדו. השדרה החדשה הייתה ברוחב 42 מטר, ובשנת 1827 שימשה כמקום המועדף של האריסטוקרטים להפגין את כישורי הרכיבה שלהם ולהציג את הכרכרות שלהם, דבר שנמשך לאורך כל המאה ה-19.
בשנת 1906 תוכננו הספסלים המקושטים ומנורות הצד המפורסמות. בתקופה ההיא השדרה כבר הייתה הרחוב האופנתי הידוע ביותר בברצלונה, עם בניינים שתוכננו בסגנון המודרניסטה על ידי אדריכלים מוכרים כגון אנטוני גאודי, ג'וסף פואיג' אי קאדפלך ועוד.
הממשלה של ארץ הבסקים הייתה ממוקמת בפסץ' דה גראסיה 60 במהלך מלחמת האזרחים בספרד. המשורר הקטלוני סלוודור אספריו התגורר בקאזה פוסטר (פסץ' דה גראסיה 132).
מבנים ידועים

בשדרה מספר מבנים ידועים בהם:
קאזה אמטלר - תוכנן על ידי ג'וזף פו אי קדפאל (Josep Puig i Cadafalch בשנים 1890-1900).
קאזה באליו - תוכנן על ידי אנטוני גאודי (1904-1906).
קאזה ליאו מוררה - תוכנן על ידי ליואיס דומנק אי מונטנר (1902-1906).
קאזה מילה - תוכנן על ידי אנטוני גאודי (1905-1910).
פלאו רוברט - תוכנן על ידי האדריכלים הנרי גרנדפיאר וחואן מרטורל אי מונטלס (1903).
ראו גם

תכנון עירוני של ברצלונה
פנמקס

שתי אוניות בתאי השיט בתעלת פנמה. ניתן להבחין במרווח האפסי בין דופן האונייה וקירות תא השיט
פַּנַמַקס, הלחם של המילים פנמה ומקסימום, הוא סיווג הניתן לאוניות הגדולות ביותר המסוגלות לעבור דרך תאי השיט שבתעלת פנמה. גודל זה נקבע לפי גודלם של תאי השיט וכן גובה המים בתעלה. "פנמקס" הוא גורם מרכזי בתכנון אוניות משא, כשאוניות רבות נבנות בדיוק בגודל המרבי המותר לתעלה זו. גשר האמריקות הוא הגורם המגביל בגובה.
ממדיה המרביים של אונייה היכולה לעבור בתעלה הם:
אורך: 294.1 מטר
רוחב: 32.3 מטר
שוקע: 12.0 מטר במים טרופיים מתוקים, המים בתאי השיט של התעלה ואגם גאטון. במים בעלי מליחות פחותה ממימי האוקיינוס, שוקע האונייה גבוה יותר
גובה: 57.91 מטר (הנמדד מקו המים עד הנקודה הגבוהה ביותר באונייה).
מעמס אופייני של אוניית פנמקס הוא בין 65,000 ל-80,000 טון והמטען מוגבל בדרך כלל ל-52,500 טון.
הסיווג פנמקס היה בתוקף מאז חנוכת תעלת פנמה ב-1914 ועד לשנת 2016.
פנמקס חדש

ב-26 ביוני 2016 נפתחה בתעלת פנמה מערכת תאי שיט חדשים, עם סיום פרויקט הרחבה שנמשך מאז שנת 2007. תאי השיט החדשים והגדולים יותר הביאו לקביעת סיווג חדש לכלי שיט, "נאופנמקס" (Neopanamax). הסיווג החדש קובע כי בתעלת פנמה יכולות לעבור אוניות שמידותיהן המרביות גדולות יותר. על פי סיווג פנמקס חדש הוגדרו לכלי השיט המגבלות הבאות:
אורך: 366 מטר
רוחב: 49 מטר
שוקע: 15.2 מטר
סיווג דומה לפנמקס הוא סואצמקס, שמגדיר את גודלן המרבי של אוניות העוברות בתעלת סואץ. המגבלות המוטלות על אוניות פנמקס מכתיבות ממדי אוניות קטנים משמעותית מסואצמקס.
הערות שוליים

↑  Modern ship size definitions, באתר Lloyd's register
פנינת דובאי

| --- | --- |
אין תמונה חופשית
 מידע כללי
 סוג:  גורד שחקים 
 מיקום:  דובאי 
 מדינה:  איחוד האמירויות הערביות 
 בעלים:  MGM Resorts International 
 הקמה ובנייה
 אדריכל:  משרד האדריכלות שווגר
 סגנון אדריכלי:  אדריכלות הייטק 
 מידות
 גובה:  300 מ' 
 קומות:  73 
 קואורדינטות:  25°05′55″N 55°09′36″E﻿ / ﻿25.098739°N 55.160028°E﻿ / 25.098739; 55.160028
 https://www.dubaipearl.com
  (למפת דובאי מוגדלת) פנינת דובאי(למפת דובאי רגילה) פנינת דובאי
 
פנינת דובאי (בערבית: لؤلؤة دبي; באנגלית: Dubai Pearl) היה פרויקט של גורד שחקים בן 73 קומות, בגובה 300 מטרים (984 רגל), שהחל להבנות למטרת מגורים. הפרויקט היה ממוקם לאורך כביש אל סופאו בדובאי, איחוד האמירויות הערביות.
פרויקט הבניה של "הפנינה" הוכרז לראשונה בשנת 2002. בין השנים 2006 ל־2022 הופסקה בנייתו. ועבודות ההריסה של הבניין נמשכות באתר החל ב־23 בינואר 2023. הבניין היה מורכב מארבעה מגדלים המחוברים זה לזה בבסיסם ועל ידי גשר בחלקם העליון. התכנון המבני בוצע על ידי חברת ההנדסה e-Construct שבדובאי, והפרויקט עלה 4 מיליארד דולר אמריקאי. אילו הושלם, הייתה מאכלסת פנינת דובאי 9,000 תושבים והאזור המסחרי שלה היה מעסיק 12,000 עובדים.
בעיות השקעה

פנינת דובאי הושקה לראשונה על ידי Omnix Group בשנת 2002. הפרויקט נרכש אז על ידי קבוצת Tecom ב-2007 ונמכר לקבוצת אבו דאבי אל-פחים מאוחר יותר באותה שנה, אך מאז נעצרה ההתקדמות בפרויקט. בשנת 2014, על פי הדיווחים, צ'או טאי פוק, המבוססת בהונג קונג, רכשה נתח של 1.9 מיליארד דולר אמריקאי מהפרויקט, תוך הבטחה להפעיל מחדש את הפרויקט מאוחר יותר באותה שנה, אם כי זה מעולם לא קרה.
הריסה ופיתוח מחדש

ביולי 2016 דיווחו כמה משתמשים בטוויטר שמנופי הבנייה באתר הפרויקט הוסרו, והמתחם נותר נטוש.
איש העסקים הקנדי מייקל הנדרסון החל להקים במקום את "פרויקט מון"/"הירח של דובאי", בגובה של 300 מ' של העתק של הירח שיוקם על ידי Moon World Resorts Inc. השאיפה הייתה שהפרויקט יהיה ממוקם על הבניין והוא יכלול מלון בן 4,000 חדרים ואזור המכיל 10,000 מקומות ישיבה, ואולי קזינו, ויעניק לאנשים את החוויה המדמה הליכה על הירח. הוא היה מואר בלילה וכמות האור יכולה להשתנות, כמו בשלבים של הירח.
הערות שוליים

↑  "Dubai Pearl demolition revealed in exclusive pictures, videos".
↑  "Diving for answers: What's happened to Dubai Pearl?". ArabianBusiness.com. נבדק ב-2018-10-24.
↑  "Investors still fighting for answers over long-stalled Dubai Pearl". Arab News (באנגלית). 2017-03-31. נבדק ב-2020-10-15.
↑  El Hajj, Nick (19 במאי 2023). "Dubai's next big thing? Perhaps a $5 billion man-made 'moon' as the city's real estate market booms". Associated Press. נבדק ב-8 ביוני 2023. {{cite news}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פנינת דובאי".
פצצה קופצת

פצצה קופצת במוזיאון בדקספורד, אנגליה
פצצה קופצת היא פצצה המעוצבת כך שתקפץ על פני המים לעבר המטרה. מסלול הפצצה מחושב כך שתימנע ממכשולים מימיים כמו רשתות טורפדו, ומאפשר לקבוע מראש את מהירות הפגיעה ואת תזמון הפיצוץ, בדומה לפצצת עומק.
פצצות קופצות פותחו על ידי ברנס ווליס במהלך מלחמת העולם השנייה. הפצצות נועדו לקפוץ על פני המים בדומה לזריקת אבנים שטוחות על פני אגם, ובכך לעקוף את רשתות ההגנה של הסכרים הגרמניים. הרעיון נולד מתוך צורך ליצור פיצוץ מדויק ומתוזמן ליד קירות הסכר בעומק מסוים מתחת לפני המים. המטרה הייתה לגרום להרס מקסימלי ולשטף מים שיפגעו בתשתיות תעשייתיות. אפקט של פיצוץ כזה דומה לפיצוץ פצצת גרנד סלאם או טולבוי, שגם את שתיהן הוא המציא.
פיתוח הפצצות כלל ניסויים עם מרבלות וכדורי גולף, כדי להבין את התנועה האופטימלית של הפצצה על פני המים. כדי להבטיח שהפצצה תישאר יציבה בזמן הקפיצה, הוסיפו לפצצה ספין אחורי (Backspin), מה שגרם לה להתרומם מעל המים ולחזור למשטח בעדינות יחסית. פצצות אלו, הידועות כ"פצצות תחזוקה" (Upkeep), שימשו בהצלחה במבצע נזיפה, שהתרחש במאי 1943 וגרם להרס משמעותי לסכרים במוהן ואדר.
מבצע נזיפה עצמו היה פעולה מסוכנת ומורכבת, שבוצעה על ידי טייסת 617 של חיל האוויר המלכותי. המטוסים השתמשו בפצצות הקופצות כדי לפגוע בסכרים במטרה להציף את חבל הרוהר ולפגוע בכושר הייצור התעשייתי של גרמניה הנאצית. ההצלחה של המבצע נזקפה לזכותו של ברנס ווליס והצוותים שהפעילו את הפצצות בגובה נמוך ובמהירות גבוהה כדי להשיג את התוצאות הרצויות.
הערות שוליים

↑  Mark Cartwright, Operation Chastise, World History Encyclopedia (באנגלית)
ערך זה הוא קצרמרבנושא צבא. אתם מוזמנים לתרום לוויקיפדיה ו.
פינינפארינה

| --- | --- |


 נתונים כלליים
 מייסדים:  בטיסטה פינינפארינה 
 תקופת הפעילות:  23 במאי 1930 – הווה (94 שנים) 
 חברת אם:  מהינדרה ומהינדרה 
 חברות בנות:  אוטומובילי פינינפארינה 
 מיקום המטה:  Cambiano 
 ענפי תעשייה:  תעשיית הרכב, מעצב רכב 
 הכנסות:  78,500,000 דולר אמריקאי (נכון ל־2020) 
 יו"ר:  פאולו פינינפארינה 
 עובדים:  700 (נכון ל־2021) 
  
 pininfarina.it
 
קרוצריה פינינפארינה (באיטלקית: Carrozzeria Pininfarina; מוכרת בקיצור "פינינפארינה") היא חברה לבניית מרכבים ומכוניות מיוחדות מטורינו, איטליה. החברה נוסדה על ידי המעצב המפורסם בטיסטה ״פינין״ פארינה ונוהלה לאחר מכן על ידי בנו, סרג'ו ובהמשך על ידי נכדיו: בתחילה – אנדראה ולאחר מותו – פאולו. רנצו קרלי ששימש כמנהל הכללי מ-1958 ועד 1977 תרם רבות להפיכתה מחברה קטנה במתכונת של סדנה זעירה לעיצוב מכוניות במהדורה מוגבלת לחברה המעסיקה אלפי עובדים. החברה נחשבת לחברת עיצוב רכב ובניית מכוניות קונספט החשובה בעולם.
יצרני רכב רבים עובדים עם פינינפארינה, ובהם: פרארי, מזראטי, קדילאק, אלפא רומיאו, פיאט, וולוו ולנצ'יה, רימאק אוטומובילי גם הפיג'ו 406 קופה עוצבה בפינינפארינה.
בשנת 2006 נבנתה לראשונה מכונית פינינפארינה מחוץ לאיטליה, זו היא הוולוו C70. וולוו ופינינפארינה הקימו חברה משותפת בשוודיה לשם כך.
דגם הקונספט אלפא רומיאו 2אטואוטנטה נבנה בשנת 2010 כמחווה לציון יום השנה ה-80 של "פינינפארינה" (אוטנטה באיטלקית פירושו 80) ואת המאה של היצרנית אלפא רומיאו (נוסדה ב-1910). זהו גם מחווה לדגם אלפא רומיאו ספיידר ("Duetto" או "alfaduetto" מציין את הכינוי לדגם "אלפא רומיאו ספיידר").
ראו גם

בטיסטה פינינפארינה (מקים ומעצב החברה)
הערות שוליים

↑  Renzo Carli, באתר חברת פינינפארינה
↑  אלפא רומיאו duetto
| --- | --- |
בקרת זהויות :  GND: 5287439-4  ISNI: 0000 0001 2158 4840  NKC: kv2011626111  VIAF: 264330415   WorldCat (עם VIAF): 264330415 
ערך זה הוא קצרמרבנושא תחבורה. אתם מוזמנים לתרום לוויקיפדיה ו.
פניציליום

| פניציליום |
| --- | --- |

מיון מדעי
ממלכה:: פטריות
מערכה:: פטריות שק
מחלקה:: Eurotiomycetes
סדרה:: Eurotiales
משפחה:: Trichocomaceae
סוג:: פניציליום
שם מדעי
 Penicillium ‏לינק, 1809

עובש כתוצאה מפניציליום על מנדרינה.
פֶּניציליום (שם מדעי: Penicillium) הוא סוג של פטרית שק בעלת חשיבות גדולה בטבע, כמו גם ביצור מזון ותרופות.
כמה מהמינים בסוג מייצרים פניצילין, מולקולה המשמשת כאנטיביוטיקה, אשר הורגת או עוצרת את הצמיחה של סוגים מסוימים של חיידקים בתוך הגוף. מינים אחרים משמשים גבנים. נכון ל-2008 הסוג מכיל למעלה מ-300 מינים. את השפעתה האנטיביוטית של פניציליום גילה לראשונה סר אלכסנדר פלמינג בשנת 1928. בעקבות התגלית זכה פלמינג בתואר אצולה "סר" ובפרס נובל לשנת 1945.
טקסונומיה

הסוג תואר לראשונה בספרות המדעית ב-1809 על ידי יוהאן היינריך פרידריך לינק(אנ'). שלושת המינים שתוארו בעבודה p. candidum, p.expansum ו-p.glaucum בעלי נבג אל-מיני (conidiophore).
אטימולוגיה

שם הסוג Penicillium נגזר מן המילה הלטינית penicillum, כלומר "מברשת צביעה", מתייחס לשרשראות הנבגים (conidia) הדומות לשערות מברשת או מטאטא.
הערות שוליים

↑  Kirk, PM; Cannon, PF; Minter, DW; Stalpers, JA (2008).
↑  Penicillium - an overview | ScienceDirect Topics, www.sciencedirect.com
| --- | --- |
בקרת זהויות :  NLI: 987007533961005171  BnF: cb123615851 (data)  GND: 4174714-8  LCCN: sh85099403  NKC: ph1010258
פיניטיזם

בפילוסופיה של המתמטיקה, פיניטיזם הוא גישה שמקבלת את הקיום של עצמים מתמטיים סופיים בלבד. זאת בניגוד לזרם המרכזי בפילוסופיה של המתמטיקה, שבו מקובלים גם עצמים אינסופיים (למשל קבוצה אינסופית). אף שהפיניטיזם מקבל את קיומם של מספרים טבעיים, קבוצת המספרים הטבעיים אינה נחשבת לעצם מתמטי. לפיכך כימות על פני תחום אינסופי אינו נחשב לבעל משמעות. התאוריה המתמטית שמקושרת לעיתים קרובות עם פיניטיזם היא אריתמטיקה פרימיטיבית רקורסיבית (אנ') של תוראלף סקולם.